អនុទិន ជាញវីរកូល

អនុទិន ជាញវីរកូល (ថៃ៖ อนุทิน ชาญวีรกูล, ចិន៖ 陈锡尧, កើតថ្ងៃទី១៣ ខែកញ្ញា ឆ្នាំ១៩៦៦) គឺជាអ្នកនយោបាយថៃមួយរូបដែលបច្ចុប្បន្នកំពុងបម្រើការជានាយករដ្ឋមន្ត្រីថៃ។ មុនឡើងកាន់អំណាចជានាយករដ្ឋមន្ត្រី លោកធ្លាប់បានបម្រើការជាឧបនាយករដ្ឋមន្ត្រី និងជារដ្ឋមន្ត្រីក្រសួងមហាផ្ទៃថៃពីឆ្នាំ២០២៣ រហូតដល់ពេលដែលលោកបានលាលែងពីមុខតំណែងទាំងពីរនៅថ្ងៃទី១៩ ខែមិថុនា ឆ្នាំ២០២៥។ នៅក្រោមរដ្ឋាភិបាលលោកប្រយុទ្ធ ច័ន្ទ្រ៍ឱជាចាប់ពីឆ្នាំ២០១៩ រហូតដល់ឆ្នាំ២០២៣ លោកអនុទិន​បានបម្រើការជារដ្ឋមន្ត្រីក្រសួងសុខាភិបាល ហើយត្រូវជាបុគ្គលដ៏សំខាន់ម្នាក់ដែលបានទទួលបន្ទុកគ្រប់គ្រងជំងឺរាតត្បាតកូវីដ-១៩ នៅប្រទេសថៃ។

លោកអនុទិនធ្លាប់ប្រឡូកជាសមាជិកនៃគណបក្សនយោបាយមួយចំនួននៅថៃដូចជា គណបក្សអភិវឌ្ឍន៍ជាតិ គណបក្សថៃរាក់ថៃ ហើយបច្ចុប្បន្នជាមេដឹកនាំនៃគណបក្សភូមិជ័យថៃ។

បន្ទាប់ពីបានព្រមព្រៀងគ្នាជាមួយបក្សប្រឆាំងគឺគណបក្សប្រជាជននៅថ្ងៃទី៣ ខែកញ្ញា ឆ្នាំ២០២៥ លោកអនុទិនបានបង្ហាញពីគោលបំណងក្នុងការបង្កើតរដ្ឋាភិបាលចម្រុះថ្មី និងក្លាយជានាយករដ្ឋមន្ត្រីបន្ទាប់របស់ប្រទេសថៃ។

 ឯកសារយោង 

ចំណាត់ថ្នាក់ក្រុម:ជនជាតិថៃដើមកំណើតចិន
ចំណាត់ថ្នាក់ក្រុម:បុគ្គលនៅរស់
ចំណាត់ថ្នាក់ក្រុម:អត្ថបទដែលមានពាក្យជាភាសាចិន
ចំណាត់ថ្នាក់ក្រុម:ជនជាតិកាតាំង
ចំណាត់ថ្នាក់ក្រុម:រដ្ឋមន្ត្រីក្រសួងសុខាភិបាលសាធារណៈថៃ
ចំណាត់ថ្នាក់ក្រុម:រដ្ឋមន្ត្រីក្រសួងមហាផ្ទៃថៃ
ចំណាត់ថ្នាក់ក្រុម:អ្នកនយោបាយមកពីបាងកក
ចំណាត់ថ្នាក់ក្រុម:ប្រធានគណបក្សនយោបាយនៅថៃ